open-index/open-wikipedia-markdown huggingface dataset:
সিমলা (অভিনেত্রী)

**সামসুন নাহার সিমলা** (জন্ম ৪ ডিসেম্বর ১৯৮২), যিনি **সিমলা** নামে অধিক পরিচিত, বাংলাদেশী চলচ্চিত্র অভিনেত্রী ও মডেল। তিনি তার প্রথম অভিনীত *[[ম্যাডাম ফুলি]]* (১৯৯৯) চলচ্চিত্রের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।

## প্রারম্ভিক জীবন
শিমলা ১৯৮২ সালের ৪ ডিসেম্বর (বিবাহের কাবিননামা অনুসারে) ঝিনাইদহ জেলার শৈলকূপা উপজেলায় জন্মগ্রহণ করেন। তার পিতার নাম আব্দুল মাজেদ ও মাতার নাম নুরুন নাহার। তিনি শৈলকূপা গার্লস স্কুল থেকে মাধ্যমিক সম্পন্ন করে শৈলকুপা সরকারি কলেজ এর দ্বিতীয় বর্ষে পড়াকালীন চলচ্চিত্রে অভিনয় শুরু করেন এবং তার লেখাপড়ার ইতি ঘটে। তার পিতার নাম আব্দুল মাজেদ। ছয় ভাই ও ৫ বোনের মধ্যে সিমলা সবার ছোট।

## কর্মজীবন
শিমলা গীতিকার-সুরকার মিল্টন খন্দকারের মাধ্যমে ১৯৯৯ সালে শহীদুল ইসলাম খোকন পরিচালনায় *[[ম্যাডাম ফুলি]]* চলচ্চিত্রে অভিনয়ের মাধ্যমে চলচ্চিত্রাঙ্গনে প্রবেশ করেন। এই চলচ্চিত্রে শিমলা ও ফুলি দুটি চরিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। তিনিই প্রথম অভিনেত্রী যিনি তার অভিষেক চলচ্চিত্রেই শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।

২০০৯ সালে তিনি সৈয়দ অহিদুজ্জামান ডায়মন্ড পরিচালিত *[[গঙ্গাযাত্রা]]* চলচ্চিত্রে ফেরদৌস আহমেদ ও সাদিকা পারভিন পপির সাথে পার্শ্বচরিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। তার অভিনীত অন্যান্য চলচ্চিত্র হল *[[রূপগাওয়াল]]*, *[[নেকাব্বরের মহাপ্রয়াণ]]*। ২০১৩ সালের জুনে তিনি কলকাতার ‘সমাধি’ চলচ্চিত্রে গোবিন্দের বিপরীতে অভিনয় করেন।

## ব্যক্তিগত জীবন
শিমলা ২০১৮ সালের ৩ মার্চ নারায়ণগঞ্জের পলাশ আহমেদ নামে এক যুবকের সাথে বিবাহ বন্ধনে আবদ্ধ হন এবং একই বছরের ৬ নভেম্বরে ১০ মাসের মধ্যে তাদের বিবাহ বিচ্ছেদ ঘটে। পলাশ আহমেদ (যিনি মাহিবী জাহান নামেও পরিচিত), ২৪ ফেব্রুয়ারি ২০১৯ তারিখে ঢাকা থেকে চট্টগ্রাম হয়ে দুবাইগামী বাংলাদেশ বিমানের একটি উড়োজাহাজ ছিনতাই চেষ্টাকালে কমান্ডো অভিযানে চট্টগ্রাম শাহ্ আমানত আন্তর্জাতিক বিমানবন্দরে নিহত হন।

## চলচ্চিত্রের তালিকা

## পুরস্কার ও সম্মাননা
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]** - ২০০১
* শ্রেষ্ঠ অভিনেত্রী - ম্যাডাম ফুলি (১৯৯৯)

**[[বাচসাস পুরস্কার]]**
* শ্রেষ্ঠ পার্শ্বচরিত্রে অভিনেত্রী - গঙ্গাযাত্রা (২০০৯)

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮২-এ জন্ম
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
শেরপুর সরকারি পলিটেকনিক ইনস্টিটিউট

** শেরপুর সরকারি পলিটেকনিক ইনস্টিটিউট** বাংলাদেশের শেরপুরে অবস্থিত একটি সরকারি কারিগরি উচ্চশিক্ষা প্রতিষ্ঠান। এটি ২০০৪ সালে প্রতিষ্ঠিত হয়েছে।

## টেকনোলজি
* সিভিল
* ইলেকট্রনিক্স
*ইলেক্ট্রিক্যাল 
* এনভায়রনমেন্টাল, -এনভায়রনমেন্টাল টেকনোলজিতে ডিপ্লোমা-ইন-ইঞ্জিনিয়ারিং শিক্ষাক্রম।
* কম্পিউটার, -বাংলাদেশ কারিগরি শিক্ষা বোড প্রনীত ৪ বছর মেয়াদী কম্পিউটার।

## আরও দেখুন
* বাংলাদেশের পলিটেকনিক ইনস্টিটিউটের তালিকা।

## তথ্যসূত্র

বিষয়শ্রেণী:ময়মনসিংহ বিভাগের পলিটেকনিক ইনস্টিটিউট
বিষয়শ্রেণী:শেরপুর জেলার শিক্ষাপ্রতিষ্ঠান
বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের সরকারি পলিটেকনিক ইনস্টিটিউট
তিলাই নদী

**তিলাই নদী** বাংলাদেশের উত্তরাংশের দিনাজপুর জেলার পার্বতীপুর এবং ফুলবাড়ী উপজেলার একটি নদী। 

## প্রবাহ
তিলাই নদীর উৎপত্তি পার্বতীপুর উপজেলার বড় চণ্ডীপুর ইউনিয়নের বিল হতে। পরে নদীটি খড়খড়িয়া নদীর প্রবাহ গ্রহণ করে ফুলবাড়ীতে ছোট যমুনা নদীতে পতিত হয়েছে।

## তীরবর্তী স্থাপনা
খড়খড়িয়া নদীর তীরে কোনো গুরুত্বপূর্ণ শহর নেই। এই নদীতে স্লুইস গেট আছে, তবে ব্যারাজ বা রেগুলেটর এবং কোনো বন্যা নিয়ন্ত্রণ বাঁধ নেই।

## তথ্যসূত্র

বিষয়শ্রেণী:পার্বতীপুর উপজেলা
বিষয়শ্রেণী:দিনাজপুর জেলার নদী
বিষয়শ্রেণী:ফুলবাড়ী উপজেলা, দিনাজপুর
পৃথ্বীরাজ চৌহান

**রায় পিথোরা** বা **পৃথ্বীরাজ চৌহান** (১১৪৯–১১৯২ খ্রিঃ) চৌহান রাজবংশের একজন রাজপুত রাজা, যিনি দ্বাদশ শতাব্দীর শেষ অর্ধে উত্তর ভারতের আজমির এবং দিল্লীর শাসনকর্তা ছিলেন। 

হিমুর পূর্বে পৃথ্বীরাজ চৌহানই ছিলেন সর্বশেষ হিন্দু রাজা যিনি দিল্লীর সিংহাসনে আরোহণ করেছিলেন। তিনি মাত্র ১৩ বছর বয়সে ১১৬২ সালে সিংহাসনে আরোহণ করেন। তিনি আজমির ও দিল্লী এই দুটি রাজধানী হতেই শাসনকার্য পরিচালনা করতেন। দিল্লীর তমারা সম্রাজ্যের অধিপতি ছিলেন পৃথ্বীরাজের মাতামহ তৃতীয় আর্কপাল বা আনাঙ্গপাল, পৃথ্বীরাজ তার মাতামহের পরে দিল্লীর সিংহাসনে অধিষ্ঠিত হন। তার অধীনে ছিলো বর্তমান রাজস্থান এবং হরিয়ানা রাজ্যের অধিকাংশ এলাকা। পৃথ্বীরাজ তুর্কি আক্রমণের বিরুদ্ধে ভারতের হিন্দু রাজাদিগকে একতাবদ্ধ করেন। ১১৭৫ সালে তিনি কনৌজের রাজা জয়চন্দ্রের কন্যা সংযুক্তাকে অপহরণ করে বিয়ে করেন তার অসম্মতিতে, যে ঘটনাটি ভারতে একটি জনপ্রিয় প্রেম উপাখ্যান হিসেবে প্রচলিত রয়েছে।

পৃথ্বীরাজ চৌহান ১১৯১ সালে তরাইনের প্রথম যুদ্ধে মুহাম্মাদ ঘুরিকে পরাজিত করেন। পরবর্তী বছর ঘৌরি পুনরায় আক্রমণ করলে তরাইনের দ্বিতীয় যুদ্ধ সংঘটিত হয়। এই যুদ্ধে পৃথ্বীরাজ চৌহান পরাজিত ও বন্দী হয়ে পরবর্তীতে মৃত্যুবরণ করেন।

## জীবনী

### হিন্দু শাসকদের বিরুদ্ধে যুদ্ধ
প্রথমে নাগার্জুনকে পরাজিত করে পারিবারিক বিবাদের ফয়সালা করেন তিনি। নাগার্জুনের দখলিকৃত গুদাপুরা দুর্গ পুনরুদ্ধার করেন পৃথ্বীরাজ। জেজাকাভুক্তির চাণ্ডিলা বংসীয় রাজা পরমার্দিকেও পরাজিত করেছিলেন তিনি। চালুক্য বংশের সঙ্গেও পৃথ্বীরাজের পারিবারিক বিবাদ ছিল। চালুক্যরাজ দ্বিতীয় ভীমের সঙ্গে তাঁর শান্তিচুক্তি স্বাক্ষরিত হয়। এইও চালুক্যরাই পৃথ্বীরাজের বাবা সোমেশ্বরকে হত্যা করেছিল। এছাড়াও গাহদাবল রাজ্যের রাজা জয়চাঁদের কন্যা সংযুক্তাকে অপহরণ করে নিয়ে গিয়েছিলেন পৃথ্বীরাজ। পরবর্তীকালে সংযুক্তাকে বিবাহ করেন তিনি। 

### তরাইনের প্রথম যুদ্ধ, ১১৯১

মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাই সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।

### তরাইনের প্রথম ও দ্বিতীয় যুদ্ধের মধ্যবর্তী সময়

### তরাইনের দ্বিতীয় যুদ্ধ, ১১৯২

তরাইনের দ্বিতীয় যুদ্ধে (১১৯২) জয়লাভ করেন মুহাম্মদ ঘুরী।
এই জয়লাভের মধ্য দিয়ে ভারতে সর্ব প্রথম তুর্কি সাম্রাজ্যের বিস্তার করেন মুহাম্মদ ঘুরী।

## লোককথা

## জনপ্রিয় সংস্কৃতিতে
পৃথ্বীরাজের জীবনী অবলম্বনে বলিউড পরিচালক চন্দ্রপ্রকাশ দ্বিবেদী বানিয়েছেন চলচ্চিত্র ' সম্রাট পৃথ্বীরাজ'। এতে নাম ভূমিকায় অভিনয় করেছেন অক্ষয় কুমার, সংযুক্তার ভূমিকায় সাবেক বিশ্বসুন্দরী মানুষী চিল্লার। চলচ্চিত্রটি ৩ জুন ২০২২ মুক্তি পায়। 

## তথ্যসূত্র

বিষয়শ্রেণী:দিল্লির ইতিহাস
বিষয়শ্রেণী:রাজস্থানের ইতিহাস
বিষয়শ্রেণী:১১৬৬-এ জন্ম
বিষয়শ্রেণী:১১৯২-এ মৃত্যু
বিষয়শ্রেণী:হিন্দু রাজশাসক
তরাইনের যুদ্ধ

**তরাইনের যুদ্ধ** ১১৯১ ও ১১৯২ সালে বর্তমান হরিয়ানার থানেশ্বরের নিকটে তরাইন নামক শহরের নিকটে সংঘটিত হয়। এই স্থান দিল্লি থেকে  উত্তরে অবস্থিত। মুহাম্মদ ঘুরির নেতৃত্বাধীন ঘুরি বাহিনী ও পৃথ্বীরাজ চৌহানের নেতৃত্বে চৌহান রাজপুত বাহিনীর মধ্যে এই যুদ্ধগুলো সংঘটিত হয়।

## প্রথম যুদ্ধ

মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাইয়ের সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।

## দ্বিতীয় যুদ্ধ

গজনি ফিরে আসার পর মুহাম্মদ ঘুরি পাল্টা আক্রমণের জন্য প্রস্তুতি নিতে শুরু করেন। লাহোর পৌছাবার পর তিনি পৃথ্বীরাজের কাছে আনুগত্য প্রকাশের আহ্বান জানিয়ে দূত পাঠান। পৃথ্বীরাজ এই আহ্বান প্রত্যাখ্যান করেন। পৃথ্বীরাজ এরপর অন্যান্য রাজপুত নেতাদেরকে তার পাশে দাড়নোর আহ্বান জানান।

### সেনা সংখ্যা
ইতিহাসবিদ ফিরিশতার মতে রাজপুত বাহিনীতে ৩,০০০ হাতি, ৩,০০,০০০ অশ্বারোহী ও পদাতিক সৈনিক ছিল। তবে এই সংখ্যা সঠিক সংখ্যার চেয়ে অনেক বেশি মনে করা হয়। মিনহাজ-ই-সিরাজ লিখেছেন যে মুহাম্মদ ঘুরির বাহিনীতে ১,২০,০০০ সশস্ত্র সৈনিক ছিল।

### যুদ্ধ
মিত্ররা এসে উপস্থিত না হওয়ায় পৃথ্বীরাজ আরো কিছু সময় আশা করছিলেন। এই সংবাদ পাওয়ার পর মুহাম্মদ ঘুরি সন্ধি প্রস্তাব দিয়ে পৃথ্বিরাজকে চিঠি পাঠান। ভোর শুরু হওয়ার পূর্বে ঘুরি বাহিনী রাজপুতদের উপর আক্রমণ শুরু করে। মুহাম্মদ ঘুরি তার বাহিনীকে পাঁচটি ইউনিটে বিভক্ত করেন। চারটি ইউনিট রাজপুত বাহিনীর পার্শ্বভাগ ও পশ্চাতভাগ আক্রমণ করে। তার পার্শ্বভাগের আক্রমণগুলো ব্যর্থ হয় তবে লড়াই চলতে থাকে। রাজপুতদের সারি ভেঙে ফেলার জন্য মুহাম্মদ ঘুরি তার পঞ্চম ইউনিটকে পালানোর ভান করার আদেশ দেন। রাজপুতরা পিছু হটা ইউনিটকে আক্রমণ করে। এর ফলে পৃথ্বীরাজের বাহিনীর স্থিতিশীলতা নষ্ট হয়ে যায়। এসময় পার্শ্বভাগের আক্রমণের পাশাপাশি ঘুরিদের ১২,০০০ অশ্বারোহী আক্রমণ শুরু করে। এর ফলে রাজপুতরা পরাজিত হয়। পৃথ্বীরাজকে গ্রেপ্তার করা হয় এবং পরে মৃত্যুদণ্ড দেয়া হয়।

## পরবর্তী অবস্থা
মুহাম্মদ ঘুরির এই বিজয় ফলাফল নির্ধা‌রণী ছিল। ১১৯৩ সালে তিনি বিহার প্রদেশ জয় করে নেন। ১২০৪ সালে তার বাহিনী বাংলা জয় করে ভারত বিজয় সম্পন্ন করে

## আরও দেখুন
* তৃতীয় পৃথ্বীরাজ
* রাজস্থানের ঐতিহাসিক যুদ্ধসমূহ

## তথ্যসূত্র

## গ্রন্থপঞ্জি
* Satish Chandra, *Medieval India: From Sultanat to the Mughals (1206-1526)* (ইংরেজি ভাষায়), হর-আনন্দ পাবলিকেশন্স, ২০০৬।
* Paul K. Davis, *100 Decisive Battles: From Ancient Times to the Present* (ইংরেজি ভাষায়), অক্সফোর্ড ইউনিভার্সিটি প্রেস, ১৯৯৯।
* **A Global Chronology of Conflict: From the Ancient World to the Modern Middle East** (ইংরেজি ভাষায়), Vol. I, ed. Spencer C. Tucker, ABC-CLIO, 2010.
* collected by j.c tasnim rubyeat, * hsc islamic history and culture* (বাংলা ভাষায়),কাজল ব্রাদার্স লিমিটেড,মে ২০১৯

বিষয়শ্রেণী:ভারতীয় উপমহাদেশে মুসলিম শাসন
বিষয়শ্রেণী:ঘুরি সম্পর্কিত যুদ্ধ
বিষয়শ্রেণী:রাজপুত সম্পর্কিত যুধ
বিষয়শ্রেণী:করনাল
বিষয়শ্রেণী:করনাল জেলা
বিষয়শ্রেণী:ভারতীয় রাজ্যের সাথে জড়িত যুদ্ধ
বিষয়শ্রেণী:কার্ণাল জেলা
নাগর নদ

**নাগর নদ** বা **নাগর লোয়ার নদী** বাংলাদেশের একটি নদী। এটি আত্রাই উপজেলা এবং সিংড়া উপজেলার সীমানা চিহ্নিত করে প্রবাহিত হয়েছে। নাটোর জেলায় এই নদীর দৈর্ঘ্য ২০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক নাগর লোয়ার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৬।

## উৎপত্তি ও প্রবাহ
নাগর নদ বগুড়া জেলার শিবগঞ্জ উপজেলার পৌর এলাকায় প্রবাহিত করতোয়া নদী থেকে উৎপত্তি লাভ করেছে। তারপর এই নদীর জলধারা নাটোর জেলার সিংড়া উপজেলার পৌরসভা পর্যন্ত প্রবাহিত হয়ে আত্রাই নদীর সাথে মিলিত হয়েছে হয়েছে। নাগর নদী করতোয়া নদীর শাখা নদী। নদীটি নাটোর জেলার সিংড়া উপজেলায় আত্রাই নদীর সাথে মিলিত হয়েছে। এটি বগুড়া জেলার দুপচাঁচিয়া উপজেলার অন্যতম প্রধান নদী। এই নদীর তীরবর্তী বিভিন্ন গুরুত্বপূর্ণ স্থান হলোঃ শিবগঞ্জ, বিহার ধাপ, নলডুবি মাজার, দুপচাঁচিয়া, তালোড়া, পতিসর কাছাড়ী বাড়ি, কালিগঞ্জ, সিংড়া

## বর্তমান অবস্থা
বর্ষাকালে পানিতে ভরে যায়। শুষ্ক মৌসুমে চার-পাঁচ মাস নদী শুকিয়ে যায়। তখন নৌকা চলাচলের জন্য অনুপযোগী হয়ে পড়ে। অনেক বছর ধরে সংস্কার না করায় নাগর নদটি বর্তমানে তার অতীতের নাব্যতা হারিয়ে মরা খালে পরিণত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:বগুড়া জেলার নদী
বিষয়শ্রেণী:নওগাঁ জেলার নদী
বিষয়শ্রেণী:নাটোর জেলার নদী
রাজশাহী পলিটেকনিক ইনস্টিটিউট

**রাজশাহী পলিটেকনিক ইনস্টিটিউট** বাংলাদেশ রাজশাহীতে অবস্থিত একটি প্রাচীন সরকারি প্রকৌশল ও প্রযুক্তি  শিক্ষাপ্রতিষ্ঠান। ১৯৬৩ সালে এই পলিটেকনিক ইনস্টিটিউটটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।

## ইতিহাস
১৯৬৩ সালে কারিগরি ও বৃত্তিমূলক শিক্ষা গ্রহণের উদ্দেশ্যে রাজশাহীর সপুরাতে ১৫ একর জমির উপর ১৮ লক্ষ টাকা ব্যয়ে রাজশাহী পলিটেকনিক ইনস্টিটিউট প্রতিষ্ঠিত হয়। জনাব বদরুল হুদা প্রথম অধ্যক্ষ হিসেবে নিযুক্ত হন।

## অবকাঠামো
রাজশাহী পলিটেকনিক ইনস্টিটিউট ক্যাম্পাস এ মোট ৭ টি ভবন সহ সুবিশাল এলাকা নিয়ে বিস্তৃত। এখানে ছেলেদের জন্য ২ টি হোষ্টেল এবং মেয়েদের জন্য ১ টি হোষ্টেল আছে।

## শিক্ষা কার্যক্রম
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে বিকাশের জন্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান বিষয়ে পাঠদানের জন্য একটি অকারিগরি (NonTech) শিক্ষা বিভাগ রয়েছে। ছাত্র-ছাত্রীদের সকালে ও দুপুরে দুই শিফটে পাঠদান করা হয়।

## প্রকৌশল বিভাগ সমূহ
# ইলেকট্রনিক্স প্রকৌশল বিভাগ
# কম্পিউটার প্রকৌশল বিভাগ
# পুরকৌশল (সিভিল) বিভাগ
# তড়িৎ প্রকৌশল বিভাগ
# যন্ত্র প্রকৌশল বিভাগ
# পাওয়ার প্রকৌশল বিভাগ
# মেকাট্রনিক্স প্রকৌশল বিভাগ
# ইলেক্ট্রোমেডিকেল প্রকৌশল বিভাগ

## ভর্তি পদ্ধতি
প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। তারপর এসএসসি পরিক্ষায় বিভিন্ন বিষয়ে প্রাপ্ত নম্বর এর উপর ভিত্তি করে শিক্ষার্থী ভর্তি নেয়া হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর রাজশাহী পলিটেকনিক ইনস্টিটিউটে প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা ৯৬০ হতে বৃদ্ধি করে ১৪৪০ জন ছাত্র-ছাত্রী ভর্তি হয়ে থাকে।

## ছাত্রাবাস
রাজশাহী পলিটেকনিক ইনস্টিটিউট এর শিক্ষার্থীদের জন্য দুটি ছাত্রাবাস এবং একটি ছাত্রীনিবাস আছে।

## ছবি সমূহ

চিত্র:Rajshahi polytechnic institute .jpg
চিত্র:রাজশাহী পলিটেকনিক ইনস্টিটিউট.jpg
চিত্র:Rajshahi Polytechnic Institute at night.jpg


## তথ্যসূত্র

## বহিঃসংযোগ
*অফিসিয়াল ওয়েবসাইট 

বিষয়শ্রেণী:রাজশাহী বিভাগের পলিটেকনিক ইনস্টিটিউট
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রাজশাহী জেলার শিক্ষাপ্রতিষ্ঠান
বিষয়শ্রেণী:বাংলাদেশের সরকারি পলিটেকনিক ইনস্টিটিউট
নাগর (দ্ব্যর্থতা নিরসন)

**নাগর** শব্দটি দ্বরা সাধারণত নদী, অঞ্চল, চলচ্চিত্রকে বোঝায়।

**নদী**
* নাগরী নদী, বাংলাদেশ-ভারতের মধ্যকার ঠাকুরগাঁও জেলা এবং উত্তর দিনাজপুর জেলা দিয়ে প্রবাহিত একটি আন্তঃসীমান্ত নদী।
* নাগর নদ, আত্রাই উপজেলা এবং সিংড়া উপজেলার সীমানা চিহ্নিতকারী নদী।
**চলচ্চিত্র** 
* নাগরদোলা (চলচ্চিত্র), ১৯৭৯ সালের একটি বাংলাদেশী বাংলা ভাষার চলচ্চিত্র।
**অঞ্চল**
* নাগরদোলে ভারতের মহারাষ্ট্র রাজ্যের আহমেদনগর জেলার একটি শহর।
* নাগরপুর উপজেলা বাংলাদেশের টাঙ্গাইল জেলার অন্তর্গত একটি উপজেলা।
**প্রাণী**
* নাগরবাটই হচ্ছে টার্নিসিডি পরিবারের অন্তর্গত *[[Turnix]]* (টার্নিক্স) গণের অন্তর্গত এক প্রজাতির ছোট ভূচর পাখি।
মকরক্রান্তি

**মকরক্রান্তি** বা **মকরক্রান্তি রেখা** বা **দক্ষিণ বিষুব** হল দক্ষিণ গোলার্ধে অবস্থিত একটি অক্ষাংশীয় বৃত্ত, যার উপরে সূর্য দক্ষিণায়নের সময় (২১ ডিসেম্বর তারিখে) লম্বভাবে কিরণ দেয়। দক্ষিণ গোলার্ধের যত দূরত্ব পর্যন্ত সূর্য লম্বভাবে কিরণ দেয় তার মধ্যে মকরক্রান্তি রেখা সর্ব দক্ষিণে অবস্থিত। মকরক্রান্তি রেখার সমমান বিশিষ্ট উত্তর গোলার্ধের অক্ষাংশটি হলো কর্কটক্রান্তি রেখা। মকরক্রান্তি রেখা পৃথিবীর মানচিত্রে অঙ্কিত প্রধান পাঁচটি অক্ষাংশের একটি। ১০ জুন ২০১৮ পর্যন্ত রেখাটি ২৩°২৬′১২.৮″ (বা ২৩.৪৩৬৮৯°) অক্ষাংশে বিদ্যমান রয়েছে।

## ভূগোল এবং পরিবেশ

## পৃথিবী জুড়ে অবস্থান
মূল মধ্যরেখা থেকে শুরু করে পূর্বদিকে মকরক্রান্তি রেখা যেসকল এলাকার উপর দিয়ে গিয়েছেঃ

:

## মকরক্রান্তি রেখা বরাবর অবস্থিত স্থান


File:Tropico del capricorno Madagascar Regione di Atsimo-Andrefana.jpg|আতসিমো-আন্দ্রেফানা অঞ্চল, মাদাগাস্কার
File:Tropic of Capricorn Jujuy.JPG|উত্তর আর্জেন্টিনার জুজুই প্রদেশে অবস্থিত মকরক্রান্তি রেখা নির্দেশক চিহ্ন
File:Tropic of Capricorn (Namibia).jpg|একটি সাইনবোর্ড যেটি নামিবিয়ার উপর দিয়ে মকরক্রান্তি রেখার স্থান নির্দেশ করছে
File:Trópico de Capricórnio.JPG|Roadway plaque marking the Tropic of Capricorn in the city of Santana do Parnaíba, Brazil, at the correct latitude for year 1917.
File:TOC sign Brazil.JPG|Marker for the tropic in Maringá, Paraná, Brazil, July 2012


File:tocrockhampton.jpg|Roadside monument marking Tropic of Capricorn in Rockhampton, Queensland, Australia, 28 January 2005
File:Tropic-of-Capricorn Rockhampton.jpg|কুইন্সল্যান্ডের রখ্যাম্পটনে অবস্থিত স্তম্ভটি মকরক্রান্তি নির্দেশ করছে, অস্ট্রেলিয়া, ১৯৭০
File:Tropic of capricorn Australia.jpg|পশ্চিম অস্ট্রেলিয়ায় একটি রাস্তার সংকেত মকরক্রান্তি রেখা নির্দেশ করছে, অস্ট্রেলিয়া, ২৬ আগস্ট ২০০৮
File:tropic-capri-australia2.jpg|Monument marking the Tropic of Capricorn just north of Alice Springs, Northern Territory, Australia


## মকরক্রান্তি রেখার সম্পূর্ণ দক্ষিণে অবস্থিত দেশগুলোর তালিকা
পৃথিবীর স্থলভাগের অধিকাংশই উত্তর গোলার্ধে অবস্থিত, তাই মাত্র চারটি দেশ সম্পূর্ণরূপে মকরক্রান্তি রেখার দক্ষিণে অবস্থিত (পৃথিবীর মোট ৭৪ টি দেশ সম্পূর্ণরূপে কর্কটক্রান্তি রেখার উত্তরে অবস্থিত):
* 
* 
* 
* 

## নাম

## আরো দেখুন
*কর্কটক্রান্তি রেখা
*নিরক্ষরেখা
*মূল মধ্যরেখা

## তথ্যসূত্র

## বহিঃসংযোগ
* Temporal Epoch Calculations
* Useful constants" See: Obliquity of the ecliptic

বিষয়শ্রেণী:ভূগোল
বিষয়শ্রেণী:অক্ষরেখা
বিষয়শ্রেণী:ক্রান্তিবৃত্ত
মা উড়ালপুল

**মা উড়ালপুল** কলকাতা তথা পশ্চিমবঙ্গের দীর্ঘতম উড়ালপুল। ৯ই আগস্ট ২০১৫ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় এটি উদ্বোধন করেন। উড়ালপুলটি পার্ক সার্কাস সাতমাথা মোড় ও ই.এম বাইপাসকে যুক্ত করেছে। ৪ লেনের উড়ালপুলটির দৈর্ঘ্য ৪.৫ কিমি। ২০১০ সালের ফেব্রুয়ারি মাসে উড়ালপুলটির কাজ শুরু হয়েছিল। সর্বমোট উড়ালপুলটির দৈর্ঘ্য ৯.২ কিলোমিটার। এর মধ্যে বাইপাস থেকে পার্ক সার্কাস পর্যন্ত ৪.২ কিলোমিটার। বাকিটা তপসিয়া থানার সামনে থেকে বেকবাগান, পার্ক সার্কাস এ জে সি বসু রোড উড়ালপুল থেকে পার্ক সার্কাস সাত মাথার মোড় পর্যন্ত। শহরের এই দীর্ঘতম উড়ালপুলটির কাজে খরচ হয়েছে ৩২০ কোটি টাকা। তবে খরচ আরও কিছু বাড়তে পারে।
**কলকাতা মেট্রোপলিটন ডেভেলপমেন্ট অথিরিটি** (কেএমডিএ)-র চিফ এক্সজিকুটিভ বিবেক ভরদ্বাজ জানিয়েছেন, পরমা আইল্যান্ডের দিক থেকে আসা উড়ালপুলটিকে এ জে সি বসু রোড উড়ালপুলের সঙ্গে কংগ্রেস এক্সজিকুটিভ রোড নাসিরুদ্দিন রোড দিয়ে বেকবাগানের কাছে যুক্ত করা হবে। আর পুলিশ ট্রেনিং স্কুল (পিটিএস) থেকে সল্টলেক বা গড়িয়া যাওয়ার জন্য পার্ক সার্কাস সাত মাথার মোড়ের কাছে এ জে সি বসু রোড উড়ালপুলের সঙ্গে উড়ালপুলটি যুক্ত করে দেওয়া হবে। বাইপাস থেকে পার্ক সার্কাস সাত মাথার মোড়ে নেমে পার্ক স্ট্রিট, গড়িয়াহাট বা শিয়ালদহের দিকে যাওয়ার জন্য ওই সংযোগস্থলে উড়ালপুলের একটি বাহু নামিয়ে দেওয়া হবে। সেখান থেকে পার্ক সার্কাস কানেক্টর ধরার ব্যবস্থাও করা হবে। কারণ, ওই মোড় থেকে সেতুতে ওঠা-নামর জন্য দু’টি লেন যুক্ত করা হচ্ছে সেতুর সঙ্গে। তবে ৯ কিলোমিটারেরও বেশি দীর্ঘ এই সেতু থেকে মাঝখানে ওঠা-নামার জন্য পার্ক সার্কাস সাত মাথার মোড়ই এক মাত্র জায়গা।

## ইতিহাস

পার্ক সারকাস মোড় থেকে ই এম বাইপাস মুখি গাড়ি গুলি  যাতে দ্রুত ই এম বাইপাস এ আসতে পারে সেই লক্ষে এই উড়ালপুলটি নির্মাণ করা হয়। ২০১০ সালে এই উড়ালপুলটির নির্মাণ শুরু হলেও এর নির্মাণে নানা বাধা আসে । ফলে কাজ সময় মত শেষ হয় না এবং নির্মাণ খরচ বৃদ্ধি পায়। । এটি তৈরিতে ৪৫০ কোটি টাকা(₹) খরচ হয়।

## নির্মাণ

উড়ালপুলটি নির্মাণ করেছে কেএমডিএ ও হিন্দুস্থান কন্সট্রাকসনস কোম্পানি।২০১০ সালে এর নির্মাণ শুরু হলেও তা বন্ধ হয়ে যায় ২০১৩ সালে পুনরায় নির্মাণ শুরু হয় ও ২০১৫ সালের শেষে এর উদ্ভোদন হয়।এর মোট দৈর্ঘ্য্য ৪.২ কিলোমিটার এবং উড়ালপুলের সংযোগ সড়ক সহ এর দৈর্ঘ্য্য হবে ৯.২ কিলোমিটার।এছাড়া উড়ালপুলটি কে এজেসি বোস রোড উড়ালপুল এর সঙ্গে যুক্ত করার জন্যে প্রায় ১ কিলোমিটার উড়ালপুল নির্মাণ করতে হবে।এই উড়ালপুলটি মোট চার লেনের।

## যানবাহন চলাচল এর সময়
* সকাল ৯ টা-রাত ৯ টা : যানচলাচল ইএম বাইপাস অভিমুখী।
* রাত ৯ টা-সকাল ৯ টা : উভয় দিকে যানচলাচল।
## তথ্যসূত্র

* High fives for longest flyover. ১০ অক্টবর ২০১৫|সংগৃহীত ২২ অক্টবর ২০১৫|

## আরও দেখুন

বিষয়শ্রেণী:কলকাতার উড়ালসেতু
বিষয়শ্রেণী:২০১৫-এ পশ্চিমবঙ্গে প্রতিষ্ঠিত
জাতীয় সড়ক ১বি (ভারত, পুরাতন সংখ্যায়ন)

**১বি নং জাতীয় সড়ক** (**NH 1B**) জম্মু ও কাশ্মীর রাজ্যেরর প্রধান প্রধান মহাসড়কগুলির একটি। 
বাটোট থেকে খানবাল পর্যন্ত গেছে।এটি  ২৭৪ কিমি দীর্ঘ।
## পথ
*বাটোট
*ডোডা
*কিসটয়ার
*সিনথান গিরিপথ
*হেমিস গিরিপথ
*খানবাল

## তথ্যসূত্র

## বহিঃসংযোগ
* ভারতের মহাসড়কগুলির মানচিত্র

বিষয়শ্রেণী:জম্মু ও কাশ্মীরের জাতীয় সড়ক
মিনহাজ-ই-সিরাজ

**মিনহাজ আল-সিরাজ জুজজানি** (জন্মঃ ১১৯৩) (পূর্ণ নাম **আবু উসমান মিনহাজউদ্দিন বিন সিরাজউদ্দিন**) ছিলেন ১৩শ শতাব্দীর একজন পার্সিয়ান ইতিহাসবিদ। তিনি ঘুরি রাজধানী শহর ফিরোজকোহে জন্মগ্রহণ করেছিলেন। এটি সেসময় ঘুর প্রদেশের অংশ ছিল।

১২২৭ সালে মিনহাজ-ই-সিরাজ প্রথমে উচ ও এরপর দিল্লিতে আসেন। তিনি ছিলেন দিল্লির মামলুক সালতানাতের প্রধান ইতিহাসবিদ। তিনি ঘুরি রাজবংশের উপর লেখালেখি করেছেন। এছাড়াও তিনি সুলতান নাসিরউদ্দিন মাহমুদের জন্য *[[তাবাকাত-ই-নাসিরি]]* রচনা করেছিলেন।

## আরও দেখুন
* ভারতীয় ইতিহাসের মুসলিম বিবরণ

## তথ্যসূত্র

## প্রাথমিক উৎস
**তাবাকাত-ই-নাসিরি*, বিবলোথিকা ইন্ডিকা, কলকাতা, ১৮৬৪;
**তাবাকাত-ই-নাসিরি*, কলকাতা, ১৮৮০

## বহিঃসংযোগ
* Tabaqat-i-Nasiri

বিষয়শ্রেণী:ভারতীয় ইতিহাসবিদ
বিষয়শ্রেণী:ভারতীয় মুসলিম
বিষয়শ্রেণী:১১৯৩-এ জন্ম
বিষয়শ্রেণী:১৩শ-শতাব্দীর লেখক
বিষয়শ্রেণী:মৃত্যুর সাল অজানা
বিষয়শ্রেণী:১৩শ-শতাব্দীতে মৃত্যু
বিষয়শ্রেণী:বিবরণীলেখক
বিষয়শ্রেণী:১২শ-শতাব্দীর ইরানি ব্যক্তি
বিষয়শ্রেণী:১৩শ-শতাব্দীর ইরানি ব্যক্তি
বিষয়শ্রেণী:১৩শ শতাব্দীর লেখক
বিষয়শ্রেণী:১৩শ শতাব্দীতে মৃত্যু
বিষয়শ্রেণী:১৩শ শতাব্দীর ইরানি ব্যক্তি
বিষয়শ্রেণী:মামলুক সালতানাত (দিল্লি)
বিষয়শ্রেণী:ভারতের ইরানি অভিবাসী
বিষয়শ্রেণী:ভারতের ইতিহাসবিদ
লক্ষ্মীপুর সরকারি পলিটেকনিক ইনস্টিটিউট

**লক্ষ্মীপুর পলিটেকনিক ইনস্টিটিউট** বাংলাদেশের লক্ষ্মীপুরে অবস্থিত একটি সরকারি বহুমুখী কারিগরি শিক্ষাপ্রতিষ্ঠান। ১৬-ই অক্টোবর ২০০৬ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা ইন ইঞ্জিনিয়ারিং কোর্স পরিচালনা করে থাকে।

## ইতিহাস
২০০৬ সালে কারিগরি ও বৃত্তিমূলক শিক্ষা গ্রহণের উদ্দেশ্যে লক্ষ্মীপুর পলিটেকনিক ইনস্টিটিউট প্রতিষ্ঠিত হয়। এবং ঐ বছর থেকেই শিক্ষাকার্যক্রম শুরু হয়।

## ক্যাম্পাস ও অবকাঠামো
লক্ষ্মীপুর পলিটেকনিক ইনস্টিটিউট লক্ষ্মীপুর জেলা শহর থেকে ২ কিলোমিটার পূর্বে বাইশমারা নামক স্থানে অবস্থিত। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, দুইতলা বিশিষ্ট দুইটি ওয়ার্কশপ সহ ২৩ টি ল্যাব রয়েছে। এছাড়াও অধ্যক্ষ বাস ভবন, দুইতলা স্টাফ কোয়ার্টার, একটি "শহীদ মিনার", একটি সাব স্টেশন ও একটি পাম্প হাউজ রয়েছে।

## শিক্ষা কার্যক্রম
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।

### বিভাগ সমূহ
* সিভিল টেকনোলজি 
মোঃ সামছুল কবির (বিভাগীয় প্রধান ১ম শিফট)
প্রকৌশলী নাসির উদ্দিন পাটোয়ারী (বিভাগীয় প্রধান ২য় শিফট)
* ইলেকট্রিক্যাল টেকনোলজি
* কম্পিউটার টেকনোলজি
* ইলেকট্রনিক্স টেকনোলজি
* আর্কিটেকচার ও ইন্টেরিয়র ডিজাইন

### ভর্তি পদ্ধতি
প্রতি বছর এসএসসি পরীক্ষার ফল প্রকাশের পর এবং এইচএসসি (বিজ্ঞান/ভোকেশনাল) পরিক্ষার ফল প্রকাশের পর কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। লিখিত পরীক্ষার প্রাপ্ত নম্বর ও এসএসসি পরীক্ষার প্রাপ্ত স্কোরের সমম্বয়ে এ ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর লক্ষ্মীপুর পলিটেকনিক ইনস্টিটিউট এ প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা অনুযায়ী 600 জন ছাত্র-ছাত্রী ভর্তি হয়ে থাকে।

## তথ্যসূত্র

## বহিঃসংযোগ
*প্রতিষ্ঠানের ওয়েবসাইট

বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রাম বিভাগের পলিটেকনিক ইনস্টিটিউট
বিষয়শ্রেণী:লক্ষ্মীপুর জেলার শিক্ষাপ্রতিষ্ঠান
বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি পলিটেকনিক ইনস্টিটিউট
৭ম জাতীয় চলচ্চিত্র পুরস্কার (বাংলাদেশ)

**৭ম জাতীয় চলচ্চিত্র পুরস্কার** বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৭ম আয়োজন; যা ১৯৮২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৩ সালের ২৩ জানুয়ারি সোনার গাঁও হোটেলে আয়োজিত এক অনুষ্ঠানের মাধ্যমে পুরস্কার বিতরণ করা হয়। এই বছর ১৬টি শাখায় পুরস্কার প্রদান করা হয়। শ্রেষ্ঠ ছবিসহ ৪টি শাখায় কোন পুরস্কার দেয়া হয়নি।

## বিজয়ীদের তালিকা
### মেধা পুরস্কার

### কারিগরী পুরস্কার

* সৈয়দ শামসুল হক পুরস্কার গ্রহণ করেননি

## আরও দেখুন
* জাতীয় চলচ্চিত্র পুরস্কার (বাংলাদেশ)

## তথ্যসূত্র

## বহিঃসংযোগ

বিষয়শ্রেণী:জাতীয় চলচ্চিত্র পুরস্কার (বাংলাদেশ)
বিষয়শ্রেণী:১৯৮২-এর চলচ্চিত্র পুরস্কার
সাতক্ষীরা সরকারি পলিটেকনিক ইনস্টিটিউট

**সাতক্ষীরা সরকারি পলিটেকনিক ইনস্টিটিউট** (ইংরেজি: Satkhira Govt. Polytechnic Institute) বাংলাদেশের একটি স্বনামধন্য কারিগরি শিক্ষা প্রতিষ্ঠান। এই প্রতিষ্ঠানটি ২০০২ সালে প্রতিষ্ঠিত হয়। এই প্রতিষ্ঠানে বর্তমানে চার বছর মেয়াদী ডিপ্লোমা ইন ইঞ্জিনিয়ারিং কোর্সে ৬টি বিভাগ চলমান রয়েছে।

## অবস্থান
সাতক্ষীরা সদর থানাধীন নৈসর্গিক সৌন্দর্যমণ্ডিত ঐতিহ্যবাহী লাবসা গ্রামে সাতক্ষীরা- যশোর মহাসড়ক সংলগ্ন প্রাচীর ঘেরা সুরম্য পাঁচতলা ভবনে অবস্থিত সাতক্ষীরা জেলার কারিগরি শিক্ষার সর্বোচ্চ এই বিদ্যাপীঠ। এর আয়তন ২.০৫ একর।

## টেকনোলজি
* ইলেকট্রনিক্স টেকনোলজি
* এনভায়রনমেন্টাল টেকনোলজি
* কম্পিউটার সাইন্স এন্ড টেকনোলজি
* রেফ্রিজারেশন অ্যান্ড এয়ারকন্ডিশনিং
*সিভিল টেকনোলজি
*টুরিজম এন্ড হসপিটালিটি

## ছাত্রাবাস
কোনো ছাত্রাবাস নাই কলেজে। ছাত্র ছাত্রীরা টাকা দিয়ে থাকে। 

## আরও দেখুন
* বাংলাদেশের পলিটেকনিক ইনস্টিটিউটের তালিকা
* বাংলাদেশ কারিগরি শিক্ষা বোর্ড

## তথ্যসূত্র

## বহিঃসংযোগ
* অফিসিয়াল ওয়েবসাইট  

বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:সাতক্ষীরা জেলার শিক্ষাপ্রতিষ্ঠান
বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৮-এ বাংলাদেশে প্রতিষ্ঠিত
বিষয়শ্রেণী:২০০২-এ বাংলাদেশে প্রতিষ্ঠিত
বিষয়শ্রেণী:খুলনা বিভাগের পলিটেকনিক ইনস্টিটিউট
মুন্সীগঞ্জ সরকারি পলিটেকনিক ইনস্টিটিউট

**মুন্সীগঞ্জ সরকারি পলিটেকনিক ইনস্টিটিউট** বাংলাদেশের মুন্সীগঞ্জের মিরকাদিমে অবস্থিত একটি সরকারি বহুমুখী কারিগরি শিক্ষাপ্রতিষ্ঠান। ২০০৬ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে। এখানে ৭টি টেকনোলজি আছে।

## ইতিহাস
২০০৬ সালের ২২ জুলাই কারিগরি ও বৃত্তিমূলক শিক্ষা প্রদানের উদ্দেশ্যে মুন্সীগঞ্জ সরকারি পলিটেকনিক ইনস্টিটিউট প্রতিষ্ঠিত হয়। এবং ঐ বছর থেকেই শিক্ষাকার্যক্রম শুরু হয়। বিল্লাল হোসেন এই প্রতিষ্ঠানের প্রতিষ্ঠাকালীন অধ্যক্ষ ছিলেন।
## ক্যাম্পাস ও অবকাঠামো
মুন্সীগঞ্জ সরকারি পলিটেকনিক ইনস্টিটিউট মুন্সীগঞ্জ জেলার মিরকাদিম নামক স্থানে অবস্থিত। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, দুইতলা বিশিষ্ট দুইটি ওয়ার্কশপ সহ ২৩ টি ল্যাব রয়েছে। এছাড়াও অধ্যক্ষ বাস ভবন, দুইতলা স্টাফ কোয়ার্টার, একটি শহীদ মিনার, একটি সাব স্টেশন ও একটি পাম্প হাউজ রয়েছে।

## শিক্ষাকার্যক্রম
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।

### বিভাগ ও আসন সংখ্যা
* কম্পিউটার সাইন্স প্রকৌশল বিভাগ-২০০
* ইলেকট্রনিক্স প্রকৌশল বিভাগ-১০০
* ইলেক্ট্রোমেডিক্যাল বিভাগ-১০০
* ইন্সট্রুমেন্টেশন এন্ড প্রসেস কন্ট্রোল প্রকৌশল বিভাগ (বর্তমানে বন্ধ)-০০
* ইলেক্ট্রিক্যাল প্রকৌশল বিভাগ-২০০
* সিভিল প্রকৌশল বিভাগ-১০০
* মেকানিক্যাল প্রকৌশল বিভাগ-১০০
* আরএসি প্রকৌশল বিভাগ-১০০

### ভর্তি পদ্ধতি
প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। এসএসসি পরীক্ষার প্রাপ্ত জিপিএ এর উপর ভিত্তি করে ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর মুন্সীগঞ্জ সরকারি পলিটেকনিক ইনস্টিটিউট এ প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা অনুযায়ী ৯০০ জন ছাত্র-ছাত্রী ভর্তি হয়ে থাকে।

## চিত্রশালা

Front Side Of Munshiganj Polytechnic Institute.jpg
Munshiganj Polytechnic Institute 1.jpg
Munshiganj Polytechnic Institute 8.jpg
Munshiganj Polytechnic Institute 3.jpg
Munshiganj Polytechnic Institute Shahid Minar 1.jpg
Munshiganj Polytechnic Institute 5.jpg
Munshiganj Polytechnic Institute 7.jpg


## তথ্যসূত্র

* Munshiganj Polytechnic Institute , Munshiganj । সংগ্রহের তারিখ ০২ ফেব্রুয়ারি ২০২২

বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা বিভাগের পলিটেকনিক ইনস্টিটিউট
বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:মুন্সীগঞ্জ জেলার শিক্ষাপ্রতিষ্ঠান
পিটিভি বলান

**পিটিভি বলান** হল পিটিভি নেটওয়ার্ক লিমিটেড কর্তৃক পরিচালিত একটি টেলিভিশন চ্যানেল। চ্যানেলটি মূলতঃ বেলুচি ভাষায় আঞ্চলিক অনুষ্ঠামালাসমূহ সম্প্রচার করে থাকে। পিটিভি বলান ২০০৫ সালের ১৪ আগস্ট তারিখে আনুষ্ঠিকভাবে সম্প্রচার শুরু করে। চ্যানেলটির উদ্বোধন করেন তৎকালীন প্রধানমন্ত্রী শওকত আজিজ।

## প্রাপ্যতা

## আরও দেখুন
* ডিডি বাংলা
* বাংলাভিশন
* কালারস

## তথ্যসূত্র

## বহিঃসংযোগ
* PTV Bolan Satellite Information
* PTV Bolan Official Site

বিষয়শ্রেণী:বেলুচি ভাষার টেলিভিশন চ্যানেল
বিষয়শ্রেণী:পাকিস্তান টেলিভিশন কর্পোরেশন
বিষয়শ্রেণী:পাকিস্তানি টেলিভিশন নেটওয়ার্ক
বিষয়শ্রেণী:পাকিস্তানি টেলিভিশন চ্যানেল
বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন

বিষয়শ্রেণী:পাকিস্তানের টেলিভিশন স্টেশন
কিশোরগঞ্জ সরকারি পলিটেকনিক ইনস্টিটিউট

**কিশোরগঞ্জ সরকারি পলিটেকনিক ইনস্টিটিউট** বাংলাদেশের কিশোরগঞ্জে অবস্থিত একটি সরকারি বহুমুখী কারিগরি শিক্ষাপ্রতিষ্ঠান। ২০০৮ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।
এখানে, ডিপ্লোমা ইন কম্পিউটার সায়েন্স অ্যান্ড ইঞ্জিনিয়ারিং, ডিপ্লোমা ইন ইলেকট্রনিকস ইঞ্জিনিয়ারিং, ডিপ্লোমা ইন আর এ সি, ডিপ্লোমা ইন ফুড ইঞ্জিনিয়ারিং ডিগ্রি চালু আছে। এখানে নন- টেক বিভাগ নামেও একটি বিভাগ আছে।
এখানে একটি ছাত্রাবাস এবং একটি ছাত্রীনিবাস ও অধ্যক্ষ বাংলো আছে।
কিশোরগঞ্জ সরকারি পলিটেকনিক ইনস্টিটিউট এ উপাধ্যক্ষ হিসাবে আছেন জনাব মোহা:রুহুল আমিন, চিফ ইনস্ট্রাক্টর হিসাবে কর্মরত আছেন জনাব এ.কে.এম. খাদেমুল বাশার, চিফ ইনস্ট্রাক্টর (টেক/ফুড), ফুড ইঞ্জিনিয়ারিং বিভাগ। জনাব এ. এইচ. এম. আইয়ুব আলী, চিফ ইনস্ট্রাক্টর (টেক/ইলেকট্রনিকস), ইলেকট্রনিকস ইঞ্জিনিয়ারিং বিভাগ, জনাব মো: শাহনূর আমিন, চিফ ইনস্ট্রাক্টর (নন-টেক),
জনাব মো: শহিদুল ইসলাম, চিফ ইনস্ট্রাক্টর (টেক/আর এ সি),জনাব মো: আতিকুল ইসলাম, চিফ ইনস্ট্রাক্টর (টেক/কম্পিউটার)। 
এই প্রতিষ্ঠানে ৩২ জন ক্রাফট ইন্সট্রাক্টর আছেন।

## ইতিহাস
২০০৮ সালে কারিগরি ও বৃত্তিমূলক শিক্ষা গ্রহণের উদ্দেশ্যে কিশোরগঞ্জ সরকারি পলিটেকনিক ইনস্টিটিউট প্রতিষ্ঠিত হয়। 

## ক্যাম্পাস ও অবকাঠামো
কিশোরগঞ্জ সরকারি পলিটেকনিক ইনস্টিটিউট কিশোরগঞ্জ জেলা শহর থেকে ৬ কিলোমিটার দক্ষিণে কিশোরগঞ্জ-করিমগঞ্জ মহাসড়কের পাশে জঙ্গলবাড়ি নামক স্থানে অবস্থিত। ৫ একর জমির উপরে এ শিক্ষাপ্রতিষ্ঠানটি স্থাপিত হয়। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, ওয়ার্কশপ, গ্রন্থাগার, মসজিদ, ৫০০ আসন বিশিষ্ট মিলানায়তন ও আইটি সেন্টার রয়েছে। এছাড়া শিক্ষার্থীদের জন্য ৪ তলা বিশিষ্ট দুটি ছাত্রাবাস রয়েছে।

## শিক্ষা কার্যক্রম
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।

### বিভাগ সমূহ
* কম্পিউটার প্রকৌশল বিভাগ
* রিফ্রিজারেশন অ্যান্ড এয়ার কন্ডিশনিং বিভাগ
* ইলেকট্রনিক্স প্রকৌশল বিভাগ
* খাদ্য প্রযুক্তি বিভাগ

## তথ্যসূত্র

## বহিঃসংযোগ
*প্রতিষ্ঠানের ওয়েবসাইট

বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কিশোরগঞ্জ জেলার শিক্ষাপ্রতিষ্ঠান
বিষয়শ্রেণী:ঢাকা বিভাগের পলিটেকনিক ইনস্টিটিউট
বিষয়শ্রেণী:বাংলাদেশের সরকারি পলিটেকনিক ইনস্টিটিউট
উত্তর অয়নান্ত

[থাম্ব|কর্কট সংক্রান্তিতে শম্বেরী থেকে তোলা [গ্রানিয়ার পর্বত|গ্রানিয়ার পর্বতের উত্তরাংশের খাড়া পাড়ের স্থিরচিত্র; স্যাভয়া, ফ্রান্স; ২০১৮।]]
 
সূর্যের উত্তরায়ণকালে মহাবিষুবের পর কর্কটক্রান্তি রেখায় (*২৩.৫°* উত্তর অক্ষাংশ) সূর্যের আগমণ তথা অবস্থানকে **উত্তর অয়নান্ত** বলা হয়। গ্রেগরিয়ান বর্ষপঞ্জি অনুসারে প্রতি বছর জুন মাসের ২০ হতে ২২ তারিখের মধ্যে এটি সংঘটিত হয় বলে একে **জুন অয়নান্ত**ও বলা হয়। এই দিন থেকে সূর্যের উত্তরায়ণের শেষ এবং দক্ষিণায়নের শুরু।

মহাবিষুব সংঘটনান্তে সূর্য নিরক্ষরেখা অতিক্রম করার পর, পৃথিবী যতই তার কক্ষপথে অগ্রসর হয় ততই পৃথিবীর উত্তর গোলার্ধ সূর্যের দিকে ঝুঁকতে থাকে এবং দক্ষিণ গোলার্ধ সূর্য থেকে দূরবর্তী হতে থাকে। এর ফলে উত্তর গোলার্ধে দিনের দৈর্ঘ্য ক্রমশ বৃদ্ধি পায় এবং রাতের দৈর্ঘ্য ক্রমশ হ্রাস পেতে থাকে। অপরদিকে দক্ষিণ গোলার্ধে এর ঠিক বিপরীত অবস্থা চলতে থাকে। এইভাবে উত্তর গোলার্ধ সূর্যের নিকটবর্তী হওয়ার দরুণ ২০ হতে ২২ জুনের মধ্যে কোন এক সময় তা সূর্যের সর্বাধিক নিকটবর্তী হয়। ফলে ঐ দিন সূর্য কর্কটক্রান্তি রেখার উপরে লম্বভাবে কিরণ দেয় এবং উত্তর গোলার্ধের সর্বাধিক অংশ আলোকিত হয়। এ দিন উত্তর গোলার্ধে বৃহত্তম দিন ও ক্ষুদ্রতম রাত্রি সংঘটিত হয় (দিন: ১৪ ঘণ্টা দিন ও রাত্রি: ১০ ঘণ্টা) এবং একই সময়ে দক্ষিণ গোলার্ধে হয় এর ঠিক বিপরীত। এই সময়ে সূর্য উত্তরায়নের শেষ সীমায় পৌছায় বলে এই দিনকে উত্তর অয়নান্ত দিবস বলে।

উত্তর অয়নান্তের সময় উত্তর গোলার্ধে গ্রীষ্মকাল এবং একই সময়ে দক্ষিণ গোলার্ধে শীতকাল বিরাজ করে। একারণে উত্তর গোলার্ধে একে *গ্রীষ্ম সংক্রান্তি* কিন্তু *দক্ষিণ গোলার্ধে* শীত সংক্রান্তি হিসেবে ধরা হয়।

## সংঘটনের সময়
সূর্যের উত্তরায়ণকালে যে মুহূর্তে পৃথিবীর উত্তর গোলার্ধ সূর্যের সর্বাধিক নিকটবর্তী হয় তথা সূর্য কর্কটক্রান্তি রেখার উপরে (*২৩.৫°* উত্তর অক্ষাংশ) লম্বভাবে অবস্থান করে সেটিই কর্কট সংক্রান্তির মুহূর্ত। সৌর বছর ও পঞ্জিকা বছরের মধ্য পার্থক্য থাকায় গ্রেগরিয়ান পঞ্জিকা অনুসারে কোন নির্দিষ্ট দিনে না হয়ে প্রতি বছর জুন মাসের ২০ হতে ২২ তারিখের মধ্যে যে কোন দিনে উত্তর অয়নান্ত সংঘটিত হতে পারে।

নিচে নিকট অতীত এবং ভবিষ্যতে উত্তর অয়নান্ত, দক্ষিণ অয়নান্ত, মহাবিষুব ও জলবিষুবের আন্তর্জাতিক তারিখ ও সময় উল্লেখ করা হল। বাংলাদেশের প্রমাণ সময় এবং ভারতীয় প্রমাণ সময়ের জন্য তালিকায় প্রদত্ত সময়ের সাথে যথাক্রমে জন্য *৬* ঘণ্টা এবং *৫:৩০* ঘণ্টা (*৫* ঘণ্টা *৩০* মিনিট) যোগ করতে হবে। যেমন— বাংলাদেশের প্রমাণ সময় অনুযায়ী *২০১৯* খ্রীস্টাব্দের উত্তর অয়নান্ত জুন মাসের *২১* তারিখের *২১:৫৮* ঘটিকায় এবং ভারতের প্রমাণ সময় অনুযায়ী *২১:২৮* ঘটিকায় সংঘটিত হবে।

## সৌরবর্ষ
উত্তর অয়নান্ত ভিত্তিক সৌরবছর উত্তর অয়নান্তের উপর নির্ভরশীল এবং পরপর দুটি উত্তর অয়নান্তের মধ্যবর্তী সময়ই একটি উত্তর অয়নান্ত সৌরবছর।

## তথ্যসূত্র

বিষয়শ্রেণী:বর্ষপঞ্জি
বিষয়শ্রেণী:জুন উদ্‌যাপন
জয় সোনী

**জয় সোনী** একজন ভারতীয় নায়ক এবং উপস্থাপক। তিনি তার পেশাদারী জীবন শুরু করেন ২০০৩ সালে দিল মাঙ্গে মোর ছবি দিয়ে। পরে তিনি স্টার প্লাস-এর টিভি অনুষ্ঠান বা বাহু অউর বেবি করেন। তাকে কতিপয় টেলিভিশন ধারাবাহিক নাটকে – ধার্‌তি কা ভীর ইয়োদ্ধা পৃথবীরাজ চৌহান,শাসুরাল গেঁদা ফুল এবং সংস্কার ধারোহর আপনো কি -তে দেখা যায়। ২০১১ সালে জয় সনি একটি ইন্ডিয়ান গানের শো সা রে গা মা পা লি’ল চাম্পস্‌ ২০১১ উপস্থাপনা করেন। তিনি তার স্ত্রী পূজা শাহ্‌ সনি যোগে স্টার প্লাসের একটি রিয়ালিটি শো নাচ বালিয়ে ৭ নামক অনুষ্ঠানে অংশগ্রহণ করেন কিন্তু ৫ম রাউন্ডেই অপসারিত হন।

## চলচ্চিত্র

;ছবিসমূহ

*২০০৩ দিল মাঙ্গে মোর
*২০০৭ বুড্ডা মার গ্যায়া
*২০০৭ এমপিথ্রি-মেরা পেহ্‌লা পেহ্‌ল্যা পেয়ার 

;টেলিভিশন

*২০০৫ – ২০০৮ বা বাহু অউর বেবি – ‘জিগর’ হিসেবে।
* ২০০৭ সাল - ধার্‌তি কা ভীর ইয়োদ্ধা পৃথবীরাজ চৌহান – ‘সমর’ হিসেবে।
*২০০৯ সাল – রিমোট কন্ট্রোল।
*২০১০ সাল – ২০১২ সাল শাসুরাল গেঁদা ফুল – ‘ঈশান কাশ্যপ’ হিসেবে।
*২০১১ সাল – সা রে গা মা পা লি’ল চাম্পস ২০১১ – উপস্থাপক হিসেবে।
*২০১৩ – ২০১৪ সাল – সংস্কার ধারোহার আপনো কি -‘জয়কিশান’ হিসেবে।
*২০১৫ সাল – নাচ্‌ বালিয়ে ৭  –প্রতিযোগী হিসেবে।
*২০১৫ সাল – কমেডি সুপারস্টার – উপস্থাপক হিসেবে।
*২০১৬—১৭  সাল –*[[কুচ্‌ রাংগ পেয়ার কে এসে ভি]]* - ডঃ রিতিক সেন চরিত্রে।
*২০১৭ সাল - বর্তমান — "ভাগ বাকুল ভাগ" - বাকুল চরিত্রে।

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:গুজরাতি ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:গুজরাতের অভিনেতা
দুধকলমি

**দুধকলমি** (), (বৈজ্ঞানিক নাম: * Operculina turpethum*) ফুলের পাপড়ির রং দুধের মতো সাদা বলে হয়তো এই নামকরণ করা হয়েছে। 
তবে এই ফুলটি Indian Jalap নামেও সমাধিক পরিচিত। 

## বিবরণ
এটা ভারতীয় উপমহাদেশের খুবই পরিচিত একটি ফুল। পাতার দৈর্ঘ্য ৪ থেকে ১১ সেন্টিমিটার। গ্রামের রাস্তার পাশের ঝোপে, নদীর ধারের সিক্ত জমিতে কোনো ধারকে জড়িয়ে বেড়ে ওঠে। বীজের মাধ্যমে বংশবৃদ্ধি ঘটে। 
## চিত্রশালা

Image:Operculina turpethum (Nisottar) in Kawal, AP W IMG_2210.jpg| কাউল অভয়ারণ্য, ভারত


## তথ্যসূত্র

## বহিঃসংযোগ

বিষয়শ্রেণী:উদ্ভিদ
বিষয়শ্রেণী:গাছ
বিষয়শ্রেণী:ফুল
বিষয়শ্রেণী:মসলা
বিষয়শ্রেণী:ভারতের উদ্ভিদ
বিষয়শ্রেণী:Convolvulaceae
হুক্কা

**হুক্কা** আরবি: أرجيلة, ফার্সি: قلیان, উর্দু حقّہ ধূমপান করার মাধ্যম। যা মাদকের চেয়েও ক্ষতিকর। অনেকে **নল জল**, **হুকি** নামেও ডেকে থাকে। 
আবার অনেকে ভারতীয় ধূমপান পাইপ বলেও ডেকে থাকেন। হুকার মাধ্যমে ধূমপান স্বাস্থের জন্য অত্যন্ত ক্ষতিকর। আর এই জল কখনোই পরিশুদ্ধ নয়। বরং শরীরের জন্য সংক্রামক রোগ সৃষ্টি করতে পারে। ধারণা করা হয় মুঘল সম্রাটের ইরফান শাইখ বা পারস্যের সাফাভি রাজবংশ এই হুক্কার আবিস্কারক। আর সেখান থেকেই গোটা ভারতবর্ষে হুক্কা ছড়িয়ে পড়ে কিছু দিনের মধ্যই ওসমানি সম্রজ্যের সময়ে হুক্কা পার্শবর্তী সাফাভি রাজবংশ থেকে মিসর ও লেভ্যান্ট ছড়িয়ে পরে। আর খুব জনপ্রিয়তা লাভ করে। হুক্কা মূলত একটি আরবি শব্দ হুককা থেকে এসেছে। দ্রুত এর ব‍্যবহার আসেপাশের  অঞ্চলে ছড়িয়ে পড়ে, বিশেষ করে হুক্কা পান দক্ষিণ আমেরিকায় জনপ্রিয়তা অর্জন করে। দক্ষিণ আমেরিকা, ইউরোপ, অস্ট্রেলিয়া, দক্ষিণ এশিয়া, তানজানিয়া, এবং দক্ষিণ আফ্রিকায়, মূলত লেভ্যান্ট থেকে আসা অভিবাসিদের কাছে জনপ্রিয়তা অর্জন করেছে। আর ছোটদের মধ্যেও ছড়িয়ে পড়েছে।

## বর্ণনা

## হুকার আকার
3 টি মাপের আকার সহ হুক্কার অনেকগুলি আকার রয়েছে:

* ছোট 27 সেমি উচ্চ
* মাঝারি উচ্চতা 40-55 সেমি
* বড় 60 সেমি

## আরও দেখুন
* নিকোটিন প্রতিস্থাপন থেরাপি

## তথ্যসূত্র

বিষয়শ্রেণী:পানীয়
বিষয়শ্রেণী:অ্যালকোহলযুক্ত পানীয়
বিষয়শ্রেণী:অসম্পূর্ণ
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:ভারতীয় উদ্ভাবন
বিষয়শ্রেণী:ইরানি উদ্ভাবন
বিষয়শ্রেণী:উর্দু শব্দ ও বাক্যাংশ
বিষয়শ্রেণী:আরব সংস্কৃতি
বিষয়শ্রেণী:ইরানের সংস্কৃতি
বিষয়শ্রেণী:দেশী সংস্কৃতি
পাকিস্তান টেলিভিশন কর্পোরেশন

[থাম্ব|পিটিভি ঢাকা স্টুডিওতে [মুস্তাফা মনোয়ার, ১৯৬৮]]
**পাকিস্তান টেলিভিশন কর্পোরেশন** (; রিপোর্টিং নাম: **পিটিভি**) হল একটি সরকারী এবং বাণিজ্যিকভাবে সম্প্রচারকারী টেলিভিশন নেটওয়ার্ক চ্যানেল। চ্যানেলটি রাষ্ট্রায়ত্ত নিয়ন্ত্রিত মেগা কর্পোরেশন একটি অংশবিশেষ হিসেবে সর্বসাধারনের সেবার নিমিত্তে নিবেদিত। এটির সদর দপ্তর পাকিস্তানের ইসলামাবাদ অবস্থিত।

## চ্যানেলসমূহ
পিটিভি দক্ষিণ এশিয়া, পূর্ব এশিয়া ও মধ্যপ্রাচ্য, আফ্রিকা, ইউরোপ এবং উত্তর আমেরিকা মধ্যে উপগ্রহের মাধ্যমে দেখতে পাওয়া যাচ্ছে। নির্বাচিত অনুষ্ঠানমালাসমূহ প্রাইম টিভি চ্যানেলে ২০০৬ সালের ২২শে এপ্রিল পর্যন্ত  যুক্তরাজ্য, ইউরোপ এবং উত্তর আমেরিকায় (পিটিভির সঙ্গে অংশীদারত্বমূলকভাবে) দেখা যায়। ২০০৬ সালের ২২ এপ্রিল তারিখে পাকিস্তান টেলিভিশন কর্পোরেশনের আয়োজনে আমেরিকাসহ বিশ্বের বিদেশী দর্শকদের জন্য সরাসরি সম্প্রচার শুরু করে। অবশেষে ২০১৬ সালের জানুয়ারীতে এটি পরিপূর্ণভাবে বাস্তবায়িত হয়।

পিটিভি নিম্নলিখিত চ্যানেলগুলো পরিচালনা করে থাকে:
***[[পিটিভি হোম]]** – (মূল পিটিভি) 24-ঘণ্টা বিনোদনমূলক চ্যানেল
***[[পিটিভি ন্যাশনাল]]**
***[[পিটিভি পার্লামেন্ট]]**
***[[পিটিভি স্পোর্টস]]**
***[[পিটিভি ওয়ার্ল্ড]]**
***[[পিটিভি নিউজ]]**
***[[পিটিভি গ্লোবাল]]**
***[[পিটিভি বলান]]**

## পিটিভির ব্যক্তিবর্গ

## তথ্যসূত্র

## বহিঃসংযোগ
*
*পিটিভি হোম
*পিটিভি নিউজ
*পিটিভি স্পোর্টস
*পিটিভি ওয়ার্ল্ড
*পিটিভি গ্লোবাল

বিষয়শ্রেণী:পাকিস্তান টেলিভিশন কর্পোরেশন
বিষয়শ্রেণী:পাকিস্তানের রাষ্ট্রীয় কর্পোরেশন
বিষয়শ্রেণী:পাকিস্তানি টেলিভিশন চ্যানেল
বিষয়শ্রেণী:পাকিস্তানের সরকারি মালিকানাধীন কোম্পানি
বিষয়শ্রেণী:পাকিস্তানের টেলিভিশন স্টেশন
বিষয়শ্রেণী:রাষ্ট্রীয় গণমাধ্যম
বিষয়শ্রেণী:১৯৬৪-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:জনসাধারণের অর্থায়নে পরিচালিত সম্প্রচারক
বিষয়শ্রেণী:বহুভাষিক সম্প্রচারক
বিষয়শ্রেণী:পাকিস্তানের কেন্দ্রীয় বিভাগ ও সংস্থা
বিষয়শ্রেণী:১৯৬৪-এ পাকিস্তানে প্রতিষ্ঠিত
ইসলামি শিল্পের জাদুঘর, দোহা

**ইসলামি শিল্পের জাদুঘর** (, ) কাতারের রাজধানী দোহায় অবস্থিত একটি জাদুঘর। এই জাদুঘরটি স্থপতি আই. এম. পাই নকশা করেছেন।

## সুবিধাদি
 
ইসলামী শিল্পের যাদুঘরের মূল ভবনের পেছনে একটি ২৮০,০০০ বর্গমিটার বিশিষ্ট পার্ক রয়েছে। পাঁচতলা বিশিষ্ট এই জাদুঘরে রয়েছে একটা উপহারের দোকান, পাঠাগার, শ্রেণীকক্ষ এবং একটি ২০০-আসন বিশিষ্ট থিয়েটার। নামায পরা ও ওযু করার জন্য জাদুঘরে রয়েছে বিশেষ স্থান। এছাড়া জাদুঘরে আছে রেস্টুরেন্ট, যেখানে আরবি খাবারের পাশাপাশি ফরাসি, ভূমধ্যসাগরীয় অঞ্চলের খাবার পাওয়া যায়।

## স্থাপত্য
জাদুঘরটির স্থাপত্য প্রাচীন ইসলামী স্থাপত্য দ্বারা প্রভাবিত। তথাপি এর রয়েছে অনন্য স্থাপনাশৈলী। এই স্থাপনা শৈলীর ভবন এই অঞ্চলে এটাই প্রথম। জাদুঘরে ইসলামী শিল্পকলার বিশাল সংগ্রহ রয়েছে। এছাড়া গবেষণা ও পড়ার জন্য আছে পাঠাগার। সাবিহা আল খেমির ২০০৬ থেকে ২০০৮ পর্যন্ত জাদুঘরটির প্রতিষ্ঠাতা নির্বাহী পরিচালক ছিলেন।

মিউজিয়াম অব ইসলামিক আর্ট ৪৫,০০০ বর্গমিটার এলাকাজুড়ে অবস্থিত। স্থানটি আসলে একটা কৃত্রিক উপদ্বীপ, এখান থেকে দোহা উপসাগরের দক্ষিণ প্রান্ত দেখা যায়। জাদুঘরটির নির্মাণ কাজ ২০০৬ সালে শেষ হয়, কিন্ত পরবর্তীকালে কয়েকবার জাদুঘরের অভ্যন্তরীণ নকশায় পরিবর্তন করা হয়। তবে আনুষ্ঠানিকভাবে ২০০৮ সালের ২২ নভেম্বরে জাদুঘরটি উদ্বোধন করা হয়। জনসাধারণের জন্য উন্মুক্ত করা হয় ২০০৮ সালের ৮ ডিসেম্বরে।

জাদুঘরটির স্থপতি ছিলেন আম. এম. পাই। এসময় তার বয়স ছিল ৯১ বছর। নকশা করার পূর্বে আই. এম. পাই প্রায় ছয় মাস ধরে মুসলিম বিশ্ব ভ্রমণ করেন মুসলিম স্থাপত্য ও ইতিহাস সম্পর্কে জ্ঞান লাভের জন্য। এছাড়া তিনি ইসলামিক ইতিহাস ও ঐতিহ্য সম্পর্কে পড়ালিখা করেন। জাদুঘরের জন্য প্রস্তাবিত সবগুলো স্থানকে অগ্রাহ্য করে আই. এম. পাই কাতার কর্তৃপক্ষের কাছে একটি নতুন স্থানের আবেদন জানান। এর কারণ ছিল এমন একটি স্থানে জাদুঘরটি নির্মাণ করা যাতে জাদুঘরের উপরে ভবিষ্যতে স্থাপনা দখলের সম্ভাবনা না থাকে। পরবর্তিতে জাদুঘরটি দোহা উপসাগরের উপর নির্মিত হয়। এর পাশে নির্মাণ করা হয় একটি পার্ক। পাই কর্তৃপক্ষকে অনুরোধ করেন লুভর জাদুঘর নকশায় তার সহকারী প্রতিষ্ঠান উইলমোট এন্ড অ্যাসোসিয়েটসকে এই কাজে নিয়োগ দেবার জন্য। অনুমতি পাবার পরে এই কাজে আরোক নিযুক্ত হয় ভবনের আলো নকশাকারী প্রতিষ্ঠান আইসোমেট্রিক্ত লাইটিং + ডিজাইন, পরিবেশ সংরক্ষণ বিষয়ক নকশা প্রতিষ্ঠান এভি কনসালটেন্টস। কাঠামোগত নকশার জন্যে কাজ করেছে লেসলি এ. রবার্টসন অ্যাসোসিয়েটস।

## তথ্যসূত্র

বিষয়শ্রেণী:দোহার ভবন ও স্থাপনা
বিষয়শ্রেণী:কাতারের জাদুঘর
বিষয়শ্রেণী:কাতারের দর্শনীয় স্থান
বিষয়শ্রেণী:২০০৮-এ কাতারে প্রতিষ্ঠিত
বিষয়শ্রেণী:ইসলামি জাদুঘর
যমুনা নদী (পশ্চিমবঙ্গ)

**যমুনা নদী** ইছামতি নদীর একটি উপনদী। নদীটি ভারতের পশ্চিমবঙ্গ রাজ্য দিয়ে প্রবাহিত এবং নদিয়া ও চব্বিশ পরগণা জেলার অন্যতম বড় নদী।

## ইতিহাস
পশ্চিমবাংলার ত্রিবেণী সংগমের অন্যতম নদী যমুনা অতীতে প্রবহমান ও গুরুত্বপূর্ণ নদী ছিল। পঞ্চদশ শতকে বিপ্রদাস পিপলাই এর কালে "যমুনা বিশাল অতি" বলে উল্লেখ করা আছে। ত্রিবেণী সপ্তগ্রামের বর্ণনায় বিপ্রদাস বলেছেন *'গঙ্গা আর সরস্বতী যমুনা বিশাল অতি, অধিষ্ঠান উমা মাহেশ্বরী*'। কালক্রমে যমুনা তার প্রবাহ হারিয়ে খালের আকারে বয়ে গঙ্গাতে পড়েছে।

## গতিপথ
নদীটি নদিয়া জেলার অতীতের মূল স্রোতধারা ভাগীরথী থেকে উৎপন্ন হয়ে ইছামতী পর্যন্ত প্রবাহিত হত। এর পর নদীটি নদীয়া থেকে উত্তর ২৪ পরগনা জেলায় প্রবেশ করে বেশ কয়েকটি জনপদ- হরিণঘাটা, গাইঘাটা ও গোবরডাঙার পাশ দিয়ে প্রবাহিত হয়ে চারঘাটের কাছে ইছামতি নদীতে মিলিত হয়েছে। এই নদীটির প্রধান উপনদী হল চৈতা নদী। চৈতা নদী যমুনা নদীর সঙ্গে মিলিত হয় ট্যাংরার কাছে। নদিটিতে বছরের অন্য সময় জল না থাকলেও বর্ষার সময় প্রচুর জল বহন করে ও বন্যার সৃষ্টি করে।

## তথ্যসূত্র

বিষয়শ্রেণী:নদিয়া জেলার নদী
বিষয়শ্রেণী:বাংলার ইতিহাস
বিষয়শ্রেণী:উত্তর চব্বিশ পরগনা জেলার নদী
বিষয়শ্রেণী:পশ্চিমবঙ্গের নদী
আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র

**আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র** (ফরাসি: *Centre international de liaison des écoles de cinéma et de télévision*, **CILECT**) হল বিশ্বের প্রধান ও বৃহত্তম চলচ্চিত্র ও দূরদর্শন সংস্থানগুলির অন্যতম। ১৯৫৫ সালে এই সংস্থানটির প্রতিষ্ঠা করাহয় ফ্রান্সের কান শহরে।

সংস্থানটি, পৃথিবীর বিভিন্ন চলচ্চিত্র সংস্থানগুলির মধ্যেকার ধারণা আদানপ্রদান, দিকনির্দেশ ও চলচ্চিত্রের মান উন্নয়নের উদ্দেশ্যে প্রতিষ্ঠা করা হয়। ভারতীয় চলচ্চিত্র ও দূরদর্শন সংস্থান এর সদস্য।

## তথ্যসূত্র

বিষয়শ্রেণী:১৯৫৫-এ প্রতিষ্ঠিত সংগঠন
বিষয়শ্রেণী:১৯৫৫-এ ফ্রান্সে প্রতিষ্ঠিত
বিষয়শ্রেণী:কান (শহর)
বিষয়শ্রেণী:আন্তর্জাতিক সাংস্কৃতিক সংগঠন
সীমাবাড়ী ইউনিয়ন

**সীমাবাড়ী  ইউনিয়ন** বাংলাদেশের বগুড়া জেলার একটি প্রশাসনিক এলাকা।ইউনিয়নটিকে প্রশাসনিকভাবে  ৯নং সীমাবাড়ী  ইউনিয়ন বলা হয়।

## অবস্থান ও আয়তন
এই ইউনিয়নটি রাজশাহী বিভাগের বগুড়া জেলার শেরপুর উপজেলার অন্তর্গত।
## ভৌগোলিক উপাত্ত
২০টি গ্রাম নিয়ে সীমাবাড়ী  ইউনিয়ন গঠিত।

## প্রশাসন
০১জন চেয়ারম্যান,  ০১জন সচিব এবং  ১৩জন সদস্য (০৯জন পুরুষ এবং ০৩জন সংরক্ষিত মহিলা সদস্য) নিয়ে  ইউনিয়ন প্রশাসন গঠিত। এছাড়াও ইউনিয়নের   জন নিজস্ব গ্রাম পুলিশ রয়েছে।  ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
## জনসংখ্যা উপাত্ত
সীমাবাড়ী ইউনিয়নের স্থায়ী অধিবাসীর সংখ্যা ৩২,৪২৫ জন।

## তথ্যসূত্র

বিষয়শ্রেণী:শেরপুর উপজেলার ইউনিয়ন
বিশালপুর ইউনিয়ন

**বিশালপুর ইউনিয়ন** বাংলাদেশের বগুড়া জেলার শেরপুর উপজেলার একটি ইউনিয়ন।

## ইতিহাস
বিশালপুর ইউনিয়নের সঠিক ইতিহাস সম্পূর্ণ রুপে জানা যায়নি তবে মনে করা হয় অত্র ইউনিয়নে বিশাল বিশাল শস্যক্ষেত থাকার কারণেই এর নামকরণ করা হয়েছে বিশালপুর।

## ভাষা ও সংস্কৃতি
এই ইউনিয়নের মানুষ সাধারণত বাংলা ভাষাতেই কথা বলে। তারা নিজেদের মধ্যে কথা বলার সময় তাদের আঞ্চলিক ভাষা ব্যবহার করে। অত্র ইউনিয়নের বেশীর ভাগ মানুষই ইসলাম ও হিন্দু ধর্মালম্বী। তবে কিছু খ্রিষ্টান ধর্মালম্বী মানুষও এখানে বাস করে। এছাড়াও এখানে বেশ কিছু আদিবাসী শ্রেণীর মানুষও বসবাস করে।

## যোগাযোগ ব্যবস্থা
শেরপুর উপজেলা হতে বিশালপুর ইউনিয়নের দূরত্ব প্রায় ১৫ কিলোমিটার। ইউনিয়ন পর্যন্ত পাকা রাস্তা রয়েছে। তাছাড়া মির্জাপুর হতে দোয়ালসাড়া ১১ কিলোমিটার এবং মির্জাপুর হতে রানীর হাট পর্যন্ত ১২ কিলোমিটার, বামিহালী হতে ইউনিয়ন পরিষদ পর্যন্ত ১ কিলোমিটার পাকা রাস্তা রয়েছে। উল্লেখিত রাস্তা তিনটি সহ ইউনিয়নের ভিতরে আরও কিছু পাকা রাস্তা সহ সর্বমোট ৩০ কিলোমিটার পাকা রাস্তা রয়েছে।

## লোকসংখ্যা
পুরুষ ১৫,৪০৫ জন, মহিলা ১৪,২১৬ জন এবং মোট ২৯,৬২১ জন

## শিক্ষা
১। কচুয়া পাড়া উচ্চ বিদ্যালয়, 
২। বিরাকৈর আদর্শ উচ্চ বিদ্যালয়, 
৩। দোয়ালসাড়া মাধ্যমিক বিদ্যালয়, 
৪। বিশালপুর উচ্চ বিদ্যালয়, 
৫। পাঁচ দেউলী পলাশ মেমোরিয়াল উচ্চ বিদ্যালয়, 
৬। পেঁচুল উচ্চ বিদ্যালয়

## তথ্যসূত্র

বিষয়শ্রেণী:শেরপুর উপজেলার ইউনিয়ন
মির্জাপুর ইউনিয়ন, শেরপুর

** মির্জাপুর ইউনিয়ন** বাংলাদেশের বগুড়া জেলার শেরপুর উপজেলার একটি প্রশাসনিক এলাকা।

## আয়তন
এই ইউনিয়নে আয়তন ১৫.৫ বর্গ কিলোমিটার

## লোকসংখ্যা
মোট জনসংখ্যা ৫০,৭১৩ জন (পুরুষ-২৫৪০৪ জন,মহিলা-২৫,৩০৯ জন,হিন্দু ও অন্যান্য-৪,৪২৯ জন)

## প্রশাসনিক কাঠামো
* গ্রামের সংখ্যা ৩৪টি
* মৌজার সংখ্যা ২৬টি

## শিক্ষার হার
শিক্ষার হার ৬২%

## যোগাযোগ ব্যবস্থা

## হাট বাজার

## তথ্যসূত্র

বিষয়শ্রেণী:শেরপুর উপজেলার ইউনিয়ন
খামারকান্দি ইউনিয়ন

** খামারকান্দি ইউনিয়ন** বাংলাদেশের বগুড়া জেলার একটি প্রশাসনিক এলাকা।

## অবস্থান ও আয়তন
এই ইউনিয়নটি রাজশাহী বিভাগের বগুড়া জেলার শেরপুর উপজেলার অন্তর্গত।

## ঐতিহাসিক/পর্যটন স্থান
পারভবানীপুর তিন গুম্বুজ মসজিদ, ঐতিহাসিক নারীর পুকুর এবং বাঙ্গালী নদী

## তথ্যসূত্র

বিষয়শ্রেণী:শেরপুর উপজেলার ইউনিয়ন
গাড়িদহ ইউনিয়ন

**গাড়ীদহ ইউনিয়ন** বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে ২নং গাড়ীদহ ইউনিয়ন ডাকা হয়। বিগত বিএনপি সরকারের শেষ সময়ে এটিকে মডেল ইউনিয়নে পরিণত করা হয়। গাড়িদহ নামে ইউনিয়ন হলেও এর পরিষদ ভবন মূলত চন্ডিজান ও বাংড়া গ্রামের মাঝ বরাবর অবস্থিত।এটি করতোয়া নদীর তীরে অবস্থিত। নদীটি কানুপুর হতে রামনগন, কালশীমাটি, বাংড়া, গাড়ীদহ, জুয়ানপুর, চন্ডিজান, মহিপুর, চকপাথালিয়া, ফুৃলবাড়ী, জয়নগর,কাফুরা হয়ে রণবীরবালা পর্যন্ত বিস্তৃত।

শিল্প সমৃদ্ধ ইউনিয়ন এটি। এখানে রয়েছে "পল্লী উন্নয়ন একাডেমী" নামক প্রতিষ্ঠান যা বাংলাদেশের সবচেয়ে বড় উন্নয়নমূলক প্রতিষ্ঠান। রয়েছে সরকারি ডেইরি ফার্ম,, মুক্তিযোদ্ধা কমপ্লেক্স ভবন, খেলার মাঠ সহ অসংখ্য শিক্ষা প্রতিষ্ঠান। রয়েছে শিল্পকারখানা সহ উল্লেখযোগ্য প্রতিষ্ঠান।

## অবস্থান ও আয়তন
২নং গাড়ীদহ ইউনিয়ন, রাজশাহী বিভাগের বগুড়া জেলার শেরপুর উপজেলার অন্তর্গত একটি ইউনিয়ন। এর আয়তন ২৪.৮৯ বর্গকিমি।

## ভৌগোলিক উপাত্ত
৯টি ওয়ার্ড, ২৩টি মোজা, ২৯টি গ্রাম এবং ৯২টি পাড়া নিয়ে গাড়ীদহ ইউনিয়ন গঠিত।
 গাড়ীদহ ইউনিয়নের গ্রামসমূহ হচ্ছে-

## প্রশাসন
১জন চেয়ারম্যান, ১জন সচিব এবং ১৩জন সদস্য (৯জন পুরুষ এবং ৩জন সংরক্ষিত মহিলা সদস্য) নিয়ে গাড়ীদহ ইউনিয়ন প্রশাসন গঠিত। এছাড়াও ইউনিয়নের ৯জন নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।

## শিক্ষা
গাড়ীদহ ইউনিয়নে ৫টি কলেজ, ৪টি উচ্চ বিদ্যালয়, ৯টি সরকারী প্রাথমিক বিদ্যালয়, ৪টি রেজিষ্ট্রি প্রাথমিক বিদ্যালয় সহ ১৪টি মাদ্রাসা রয়েছে।

## উল্লেখযোগ্য স্থাপনা
*পল্লী উন্নয়ন একাডেমী, বগুড়া।
*গাড়ীদহ ডেইরী ফার্ম 
*রানীর দীঘি এটি জয়নগর  গ্রামে অবস্থিত বিখ্যাত পুকুর ।
*ফুলবাড়ি পাইকারি কাঁচামালের বাজার  অবস্থিত ।

## যোগাযোগ ব্যবস্থা
শেরপুর উপজেলা পরিষদ হতে দিকে ৪ কি: মি: পূর্ব-উত্তরে অবস্থিত গাড়ীদহ ইউনিয়ন পরিষদ। শেরপুর বাসস্ট্যান্ড এলাকা থেকে বেবি ট্যাক্সি, অটোরিক্সা, ভ্যান, সিএনজি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।

## বিবিধ
গাড়ীদহ ইউনিয়নে ১২টি ঈদগাহ মাঠ, ৮১টি মসজিদ, ২টি মন্দির রয়েছে। এছাড়াও ১৩টি কবরস্থান, ১৪৬টি পুকুর এবং করতোয়া নদী রয়েছে। ইউনিয়ন ডিজিটাল সেন্টারে নানা ধরনের আধুনিক সেবা সহ জন্ম নিবন্ধন, মৃত্যু নিবন্ধন রেজিস্ট্রি করা হয়। 

## আরও দেখুন

* কুসুম্বী ইউনিয়ন
* খামারকান্দি ইউনিয়ন
* খানপুর ইউনিয়ন
* মির্জাপুর ইউনিয়ন
* বিশালপুর ইউনিয়ন

* ভবানীপুর ইউনিয়ন
* সুঘাট ইউনিয়ন
* সীমাবাড়ী ইউনিয়ন
* শাহ-বন্দেগী ইউনিয়ন

## তথ্যসূত্র